
Gyere velünk Dublinba útlevél nélkül! 
„A smaragd sziget kincsei:
Dublin és vidéke!”

címmel négynapos utazásra invitálunk Írországba
Az utazás időpontja: 2027. tavaszi szünet
Utazás: fapados repülőjárattal
Szállás: Dublin-környéki családoknál (3 éj)

Ellátás: teljes panzió (reggeli, csomagolt ebéd, meleg vacsora)
Részvételi díj, amely magában foglalja a repülőjegyet, a reptéri illetékeket, a kézipoggyász (40x30x20 cm) + max. 10 kg-os poggyász feladását, a dublini reptéri transzfert, a programhelyszínek között történő autóbuszos utazást, baleset-, betegség- és poggyászbiztosítást, a Dublin-környéki családoknál történő elhelyezést, a magyar nyelvű idegenvezetést, a programok belépődíját és a teljes panziós ellátást:
390.000 Ft/diák

Jelentkezés: 90.000 Ft/fő előleggel 2026. október 22-ig (őszi szünetig)

Fizetési ütemezés: az előleg befizetését követően 2027. január 31-ig 150.000 Ft-ot, 2027. március 15-ig 150.000 Ft-ot.

Minden befizetésről átvételi bizonylatot állítunk ki!
Útlemondási biztosítás: a részvételi díj 3%-a (amennyiben az indulási dátumhoz képest 1 hónapon belül történik a megkötés (utólag csatlakozás / csere),a biztosítás díja a részvételi díj + poggyászdíj összegének 4,5%-a)

Minimum 20 fő jelentkezése esetén indul az utazás szervezése. Útlevél nem szükséges, elegendő az utazáskor érvényes személyi igazolvány is. A jelentkezett és fizetési kötelezettségüknek eleget tett résztvevők számára februárban tájékoztató szülői értekezletet tartunk.
Kapcsolattartó (kísérő) pedagógus: Romfa Ágnes Zsuzsanna (Kréta-modulon keresztül küldött emailen, +3630/295-3573 telefonszámon)
Útvonal és programok:
1. NAP ÉRKEZÉS A SMARAGD SZIGETRE
Indulás repülővel Budapestről. Érkezés Dublinba. Buszunkkal elsőkénta sziget történetének egyik legfontosabb időszakát idézzük fel az EPIC – The Irish Emigration Museum (F) falai között: a XVIII. és a XIX. századi kivándorlás történetét rendkívüli érzékkel, személyes történetekkel megragadó, díjnyertes múzeumban tett látogatásunk biztosan sok újdonsággal és tanulsággal fog járni. Tovább indulunk, a „Fél penny-s híd”, Liffey folyó látnivalók után a Dublinia (F) kiállítását tekintjük meg, mely igen szórakoztató formában mutatja be a város vikingkori és középkori történetét Rövid szabadidő a Temple Bar környékén. Esteszállásfoglalás a családoknál. Vacsora. (A napi program a menetrend függvényében változhat.)

2. NAP IDŐUTAZÁS DUBLINBAN 
Reggeli után helyi közlekedéssel jutunk be a főváros központjába. Délelőtt látogatás a Trinity College-ban (F), ahol a híres Book of Kells található, ezután sétára indulunk: Molly Malone – a szépséges halas kofa szobra, Dublin Castle (kívülről), a környék elegáns György kori épületei között pedig az Ír Parlament, a Nemzeti Galéria, Oscar Wilde szülőháza, O’Connel utca, Postaépület, Emlékezés kertje is feltűnik majd. Délután látogatás a St. Patrick katedrálisban (F), itt található a híres író, Jonathan Swift sírja is. Sétánk során érintjük a majd’ 1000 éves történelemmel bíró Christ Church Cathedral épületét. A nap végén felkeressük a Teeling Distillery-t (F), ahol az írek legnépszerűbb tömény itala, a whisky készül (nyitvatartás alapján a programok változhatnak!). Kora este érünk vissza a szállásunkra, vacsora.

3. NAP KULTÚRA ÉS KIKAPCSOLÓDÁS
Reggeli után Wicklowba kirándulunk, mely Írország kertjeként lett híres. Először Glendalough-ba (F) megyünk, a hegyek övezte tavakhoz, az ősi kelta romok és a temető felfedezése (Szt. Kevin Kolostorának romjai a 6. sz.-ból – ír kora keresztény emlékek) majd séta Powerscourt-ban (F) a híres díszkertben. Ha időnk és az időjárás engedi, Írország legmagasabb vízesését (F) is megtekinthetjük. A nap végén az Ír-tenger egyik kisvárosába, Braybe is kitérőt teszünk, ahol a partról, vagy akár a település fölött magasodó szikláról csodálhatjuk meg a tengert.Este indulás vissza a szállásra, vacsora.

4. NAP FŐÚRI BÚCSÚ
Reggeli után buszunkkal először ellátogatunk a Phoenix Parkba, ahol - ha szerencsénk van - szarvascsordát is láthatunk. Majd keresztülmegyünk a híres Guinness sörgyár negyedén, délután pedig kirándulás a XIV. századból származó Malahide Castle-be (F). A kastély egy gyönyörű kert közepén fekszik, korhű bútorokkal van berendezve, festményei az ír Nemzeti Galéria műalkotásai közé tartoznak. Délután transzfer a reptérre kb,16.00.  (gép indul: 18.20) Érkezés Budapestre az esti órákban 22.15. (A napi program a menetrend függvényében változhat)
A programmódosítás jogát fenntartjuk.
Az első és utolsó nap programja mindig a repülő menetrendjétől függ.

